CELEX: C2005/296/74
Language: et
Date: 2005-11-26 00:00:00
Title: Kohtuasi T-373/05:  26. septembril 2005  esitatud hagi — Itaalia Vabariik  v.  Euroopa Ühenduste Komisjon

26.11.2005   
            
            
               ET
            
            
               Euroopa Liidu Teataja
            
            
               C 296/37
            
         26. septembril 2005 esitatud hagi — Itaalia Vabariik v. Euroopa Ühenduste Komisjon
   (Kohtuasi T-373/05)
   (2005/C 296/74)
   Kohtumenetluse keel: itaalia
   Pooled
   
      Hageja(d): Itaalia Vabariik (esindaja: Avvocato dello Stato Paolo Gentili)
   
      Kostja(d): Euroopa Ühenduste Komisjon
   Hageja(te) nõuded
   Tühistada komisjoni 20. juuli 2005. aasta otsus K(2005)2756 osas, millega nähakse Itaalia Vabariigi suhtes ette tubaka abiskeemi puudutava 5 %-lise finantskorrektsiooni kohaldamine 2001. aastal ja 2002. aastal 2000. aasta saagikoristuse eest deklareeritud kuludele. Mõista kohtukulud välja kostjalt.
   Väited ja peamised argumendid
   Itaalia valitsus vaidlustas Euroopa Ühenduse Esimese Astme Kohtus komisjoni 20. juuli 2005. aasta otsuse K(2005)2756, mis tehti teatavaks samal kuupäeval, osas, millega nähakse ette tubaka abiskeemi puudutava 5 %-lise finantskorrektsiooni kohaldamine 2001. aastal ja 2002. aastal eelarveaasta 2000 deklareeritud kuludele.
   Oma hagi toetuseks viitab Itaalia valitsus:
   
               1)
            
            
               20. juuli 2005. aasta otsuse K(2005)2756 põhjendamatusele seoses EÜ asutamislepingu artikliga 253 ja võimu kuritarvitamisele faktide moonutamise teel, kuna vaidlustatud otsus kehtestas tubakatoodangu jaoks eelarveaastaks 2000 antud abile finantskorrektsiooni ilma, et ta oleks põhjendanud õigusnormide rikkumist ega viidanud materiaalsetele asjaoludele, mis võiksid seda rikkumist õigustada;
            
         
               2)
            
            
               määruse (EÜ) nr 1258/1999 (1) artikli 7 lõike 4 rikkumisele ja väärale kohaldamisele, kuna otsuses finantskorrektsiooni kohaldamise kohta tubakatoodangu jaoks eelarveaastaks 2000 antud abile puuduvad nimetatud sätte alusel nõutavad vajalikud täpsustavad põhjendused.
            
         
      (1)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, 26.6.1999, lk 103).